Oficiālais Vēstnesis L 287 , 24/10/1998 Lpp. 0030 - 0034



Komisijas Lēmums (1998. gada 12. oktobris) par būvizstrādājumu atbilstības apliecināšanas kārtību saskaņā ar Direktīvas 89/106/EEK 20. panta 2. punktu attiecībā uz šķidrā veidā lietojamajiem jumta hidroizolācijas materiāliem (paziņots ar dokumentu Nr. C(1998) 2924) (Dokuments attiecas uz EEZ) (98/599/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu tiesību aktu tuvināšanu jautājumos, kas attiecas uz būvizstrādājumiem [1], kura grozīta ar Direktīvu 93/68/EEK [2], un jo īpaši tās 13. panta 4. punktu, tā kā atbilstīgi Direktīvas 89/106/EEK 13. panta 3. punktam, lai apliecinātu ražojumu atbilstību, Komisijai no divām procedūrām jāizvēlas "vismazāk apgrūtinošā procedūra, kas ir droša"; tā kā tas nozīmē, ka jāpieņem lēmums par to, vai attiecīgajam ražojumam vai ražojumu grupai ražotāja uzraudzībā īstenota ražošanas kontroles sistēma ir nepieciešams un pietiekams nosacījums atbilstības apstiprināšanai, vai arī, ņemot vērā apsvērumus, kas saistīti ar atbilstību 13. panta 4. punktā minētajiem kritērijiem, jāiesaista apstiprināta sertifikācijas iestāde; tā kā 13. panta 4. punktā ir paredzēts, ka šādi noteiktajai procedūrai jābūt norādītai pilnvarās un tehniskajās specifikācijās; tā kā tādēļ vēlams definēt ražojumu vai ražojumu grupas jēdzienu, ko lieto pilnvarojumos un tehniskajās specifikācijās; tā kā abas 13. panta 3. punktā noteiktās procedūras sīki aprakstītas Direktīvas 89/106/EEK III pielikumā; tā kā tāpēc precīzi jānosaka paņēmieni, kā saskaņā ar III pielikumu abas procedūras īstenojamas attiecībā uz visiem ražojumiem un ražojumu grupām, jo III pielikumā ir norādes uz konkrētām sistēmām, kurām dodama priekšroka; tā kā 13. panta 3. punkta a) apakšpunktā minētā procedūra atbilst sistēmām, kuras noteiktas pirmajai iespējai bez pastāvīgas uzraudzības un otrajai un trešajai iespējai III pielikuma 2. iedaļas ii) punktā, un procedūra, kas minēta 13. panta 3. punkta b) apakšpunktā, atbilst sistēmām, kuras noteiktas III pielikuma 2. iedaļas i) punktā, bet pirmajā iespējā ar pastāvīgu uzraudzību — III pielikuma 2. iedaļas ii) punktā noteiktajām sistēmām; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Ražojumiem un ražojumu grupām, kas norādīti I pielikumā, atbilstība jāapstiprina saskaņā ar procedūru, pēc kuras ražotāja atbildībā tiek izveidota ražošanas procesa kontroles sistēma, ar kuru nodrošina ražojuma atbilstību attiecīgajām tehniskajām specifikācijām. 2. pants Ražojumiem, kas norādīti II pielikumā, atbilstība jāapstiprina saskaņā ar procedūru, pēc kuras papildus ražotāja atbildībā izveidotai ražošanas kontroles sistēmai ražošanas procesa vai ražojuma novērtēšanā un uzraudzībā tiek iesaistīta akreditēta sertifikācijas iestāde. 3. pants Atbilstības apliecināšanas procedūru, kas noteikta III pielikumā, norāda Eiropas tehnisko specifikāciju paskaidrojumos. 4. pants Šis lēmums ir adresēts dalībvalstīm. Briselē, 1998. gada 12. oktobrī Komisijas vārdā — Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Šķidrā veidā lietojami jumtu hidroizolācijas materiāli Visiem izmantošanas veidiem, izņemot degamības prasības ražojumiem, kuri izgatavoti no A [1], B [2], C [3] klases materiāliem. [1] Materiāliem, kuru degamība mainās ražošanas procesa laikā (parasti tos ķīmiski pārveidojot, piemēram, antipirēni, vai gadījumos, kad sastāva izmaiņu dēļ var mainīties degamība). [2] Materiāliem, kuru degamība mainās ražošanas procesa laikā (parasti tos ķīmiski pārveidojot, piemēram, antipirēni, vai gadījumos, kad sastāva izmaiņu dēļ var mainīties degamība). [3] Materiāliem, kuru degamība mainās ražošanas procesa laikā (parasti tos ķīmiski pārveidojot, piemēram, antipirēni, vai gadījumos, kad sastāva izmaiņu dēļ var mainīties degamība). -------------------------------------------------- II PIELIKUMS Šķidrā veidā lietojami jumtu hidroizolācijas materiāli Izmantošanas veidiem, kam noteiktas degamības prasības ražojumiem, kuri izgatavoti no A [1], B [2], C [3] klases materiāliem. [1] Materiāliem, kuru degamība mainās ražošanas procesa laikā (parasti tos ķīmiski pārveidojot, piemēram, antipirēni, vai gadījumos, kad sastāva izmaiņu dēļ var mainīties degamība). [2] Materiāliem, kuru degamība mainās ražošanas procesa laikā (parasti tos ķīmiski pārveidojot, piemēram, antipirēni, vai gadījumos, kad sastāva izmaiņu dēļ var mainīties degamība). [3] Materiāliem, kuru degamība mainās ražošanas procesa laikā (parasti tos ķīmiski pārveidojot, piemēram, antipirēni, vai gadījumos, kad sastāva izmaiņu dēļ var mainīties degamība). -------------------------------------------------- III PIELIKUMS Piezīme: Materiāliem, kuriem paredzēti vairāki izmantošanas veidi, kas norādīti turpmāk minētajās grupās, akreditētās iestādes uzdevumi, kuri izriet no attiecīgajām atbilstības apstiprināšanas sistēmām, ir kumulatīvi. RAŽOJUMU GRUPA ŠĶIDRĀ VEIDĀ LIETOJAMI JUMTU HIDROIZOLĀCIJAS MATERIĀLI (1/3) 1. Atbilstības apliecināšanas sistēmas Turpmāk uzskaitītajiem ražojumiem un paredzētajiem lietošanas veidiem EOTA jānosaka šādas atbilstības apliecināšanas sistēmas attiecīgajā norādījumā Eiropas tehniskā apstiprinājuma piešķiršanai: 3. sistēma: sk. Direktīvas 89/106/EEK III pielikuma 2. iedaļas ii) apakšpunktu, otra iespēja. Ražojums | Paredzētais izmantošanas veids | Līmenis vai klase | Atbilstības sistēmas apliecināšana | Šķidrā veidā lietojami jumtu hidroizolācijas materiāli | Visiem jumtu hidroizolācijas lietojumiem | — | 3 | 2. Nosacījumi, kas EOTA jāpiemēro attiecībā uz atbilstības apliecināšanas sistēmas specifikācijām Sistēmas specifikācijai jābūt tādai, lai to varētu īstenot pat tad, ja kāds efektivitātes rādītājs nav jānosaka tāpēc, ka vismaz vienai dalībvalstij vispār nav regulējuma attiecībā uz šādu rādītāju (sk. Direktīvas 89/106/EEK 2. panta 1. punktu un attiecīgajos gadījumos 1.2.3. punktu skaidrojošajos dokumentos). Minētajos gadījumos šāda rādītāja pārbaudi nedrīkst piemērot izgatavotājam, ja tas šajā ziņā nevēlas ražojuma rādītājus uzrādīt. RAŽOJUMU GRUPA ŠĶIDRĀ VEIDĀ LIETOJAMI JUMTU HIDROIZOLĀCIJAS MATERIĀLI (2/3) 1. Atbilstības apliecināšanas sistēmas Turpmāk uzskaitītajiem ražojumiem un paredzētajiem lietošanas veidiem EOTA jānosaka šādas atbilstības apliecināšanas sistēmas attiecīgajā norādījumā Eiropas tehniskā apstiprinājuma piešķiršanai: 3. sistēma: sk. Direktīvas 89/106/EEK III pielikuma 2. iedaļas ii) apakšpunktu, otra iespēja. 4. sistēma: sk. Direktīvas 89/106/EEK III pielikuma 2. iedaļas ii) apakšpunktu, trešā iespēja. Ražojums | Paredzētais izmantošanas veids | Līmenis vai klase | Atbilstības sistēmas apliecināšana | Šķidrā veidā lietojami jumtu hidroizolācijas materiāli | Lietošanas veidiem, kuros jāievēro ārējie noteikumi par degamības īpašībām | Ražojumi, kuru īpašības jāpārbauda Ražojumi, kurus uzskata par atbilstīgiem bez papildu pārbaudēm | 3 4 | 1. sistēma: sk. Direktīvas 89/106/EEK III pielikuma 2. iedaļas i) apakšpunktu, bez paraugu audita testēšanas 3. sistēma: sk. Direktīvas 89/106/EEK III pielikuma 2. iedaļas ii) apakšpunktu, otra iespēja. 4. sistēma: sk. Direktīvas 89/106/EEK III pielikuma 2. iedaļas ii) apakšpunktu, trešā iespēja. Ražojums | Paredzētais izmantošanas veids | Līmenis vai klase | Atbilstības sistēmas apliecināšana | Šķidrā veidā lietojami jumtu hidroizolācijas materiāli | Lietošanas veidiem, kuros jāievēro noteikumi par degamību | A, B, C A, B, C A, D, E, F | 1 3 4 | --------------------------------------------------